
	ΕΛΕΝΑ ΠΑΠΑΔΟΠΟΥΛΟΥ

Την Τρίτη 6 Οκτωβρίου 2015 και ώρα 20:00, εγκαινιάζεται η έκθεση Αγιογραφίας της Έλενας Παπαδοπούλου, στο Ίδρυμα Μιχάλης Κακογιάννης στον εκθεσιακό χώρου του 1ου ορόφου, Πειραιώς 206, Ταύρος.


Η Έλενα Παπαδοπούλου γεννήθηκε στη Λεμεσό όπου ζει και εργάζεται.  Άρχισε να ασχολείται με την αγιογραφία το 1995. 


Αφού εκπαιδεύτηκε στις τεχνικές συντήρησης ξύλου, ξεκίνησε να αγιογραφεί πάνω σε ξύλινες επιφάνειες.  Προσαρμόζει τα έργα της στο ξύλο λαμβάνοντας υπόψη το σχήμα, την υφή, τις χαραμάδες και τις αλλοιώσεις του χρόνου, αξιοποιώντας με προσοχή και σεβασμό τις παλιές πόρτες και παράθυρα, σε αγιογραφίες.


Η Έλενα Παπαδοπούλου έχει στο ενεργητικό της τέσσερεις ατομικές εκθέσεις και έχει λάβει  μέρος σε πολλές ομαδικές.


Σε κείμενό του ο Εικαστικός – Θεωρητικός Τέχνης Μανώλης Χατζημανώλης αναφέρει: «Οι αγιογραφίες της Έλενας Παπαδοπούλου αποτυπώνουν μια σύγχρονη προσπάθεια εικαστικής έκφρασης μέσα από την τεχνική και το θεολογικό περιεχόμενο της Βυζαντινής αγιογραφίας.»


Επίσης, ο καθηγητής Βυζαντινής Αρχαιολογίας και Ιστορίας της Τέχνης του Πανεπιστημίου Αθηνών Νικόλαος Γκιολές επισημαίνει ότι: «Η Ελένη Παπαδοπούλου χρησιμοποιεί υλικά που συνδυάζουν το αυθεντικό παλιό με το σύγχρονο όπου το αποτέλεσμα αυτό είναι μια ενδιαφέρουσα πρωτότυπη καινοτομία και τολμηρή προσέγγιση που μεταπλάθει τις Βυζαντινές φόρμες σε άρτια έργα σύγχρονης θρησκευτικής ζωγραφικής.»


Η εκδήλωση πραγματοποιείται σε συνεργασία με το Σπίτι της Κύπρου και με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

Διάρκεια έκθεσης: 7 – 20 Οκτωβρίου 2015

Ώρες λειτουργίας: 18:00 – 20:00 καθημερινά


Πληροφορίες στα ταμεία του Ιδρύματος Μιχάλης Κακογιάννης και τηλεφωνικά στο 210 3418579, Δευτέρα – Παρασκευή 11:00 – 14:00

